CELEX: C2005/217/55
Language: da
Date: 2005-09-03 00:00:00
Title: Sag C-265/05: Anmodning om præjudiciel afgørelse forelagt ved dom afsagt den 21. juni 2005 af Cour de Cassation (Frankrig) i sagen José Perez Naranjo mod Caisse régionale d'assurance maladie (CRAM) Nord-Picardie

3.9.2005   
            
            
               DA
            
            
               Den Europæiske Unions Tidende
            
            
               C 217/28
            
         Anmodning om præjudiciel afgørelse forelagt ved dom afsagt den 21. juni 2005 af Cour de Cassation (Frankrig) i sagen José Perez Naranjo mod Caisse régionale d'assurance maladie (CRAM) Nord-Picardie
   (Sag C-265/05)
   (2005/C 217/55)
   Processprog: fransk
   Ved dom afsagt den 21. juni 2005, indgået til Domstolens Justitskontor den 27. juni 2005, har Cour de Cassation (Frankrig) i sagen José Perez Naranjo mod Caisse régionale d'assurance maladie (CRAM) Nord-Picardie forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal fællesskabsretten fortolkes således, at det omtvistede supplerende tilskud, som er opført i bilag IIa i forordning nr. 1408/71 (1), har karakter af en særlig, ikke-bidragspligtig ydelse, som ifølge forordningens artikel 10a og 95b udelukker, at det kan tildeles en ansøger, som ikke er bosat på den pågældende medlemsstats område, og som ikke opfyldte aldersbetingelsen den 1. juni 1992, eller skal den fortolkes således, at dette tilskud, hvis det udgør en social sikringsydelse, i medfør af samme forordnings artikel 19, stk. 1, skal udbetales til den pågældende person, når denne opfylder betingelserne for at få det tildelt, uanset i hvilken medlemsstat han er bosat?
   
      (1)  Forordning (EØF) nr. 1408/71 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT 1971 II, s. 366).